Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 614

15. A Közgyűlés előkészítésének, működésének, a napirendek tárgyalásának az önkormányzati dokumentumok őrzésének, kezelésének egyéb eljárásának szabályait, valamint a Titkárság további feladatait a Közgyűlés ügyrendben szabályozza. Az Önkormányzat elnökének (alelnökének) feladatai 16.1. Az önkormányzati testületi szervek működtetéséért, illetve a közgyűlési határozatok (állásfoglalások) megfelelő képviseletéért és megvalósításáért elsősorban az elnök felelős. A bizottságok vezetőivel és a főigazgatóval együttműködve koordinálja a bizottságok munkáját. Az elnök a Nyugdíjbiztosítási Alap védelme és a nyugdíjbiztosítási ág szakmai érdekében jogosult és köteles a törvényben és az Alapszabályban meghatározott jogaival élni és kötelezettségét teljesíteni. Az elnök e tevékenységéért a Közgyűlésnek felelős. 16.2. Az elnök a Közgyűlés külön jóváhagyásával esetenként meghatározott kérdésekben feladatait — a főigazgatót érintő elnöki utasítási jog kivételével — megoszthatja az alelnökkel. Az alelnök ezen feladatok ellátásáért — az elnök folyamatos tájékoztatása mellett — a Közgyűlésnek felelős. 16.3. Az elnök akadályoztatása esetén — elnöki hatáskörben — az alelnök jár el. Az elnök akadályoztatását a helyzetből adódó, általa választott és ellenőrizhető formában jelzi az alelnöknek és a Titkárságnak, lehetőség szerint az akadályoztatás megszűnésének időpontjával. Amennyiben az elnök akadályoztatásának közlésére egészségügyi vagy egyéb okból képtelen, az alelnök a Koordináló Testület soron kívüli ülésén jelenti be az elnöki teendők átvételét. Az alelnök az elnök akadályoztatása alatti időszakban elnöki hatáskörben hozott érdemi intézkedéseiről az akadályoztatás megszűnését követően soron kívül, de legkésőbb a harmadik munkanapon tájékoztatja az elnököt, a következő Közgyűlésen pedig a Közgyűlést. 16.4. Az Országgyűlés (annak illetékes bizottságai), a Kormány (Gazdasági Kabinet) előtt az Önkormányzatot, illetve a Közgyűlést elsősorban az elnök jogosult és köteles képviselni. Adott és indokolt esetben az elnök a képviselettel az alelnököt — egyeztetésük alapján a Közgyűlés más tagját — is megbízhatja. A Kormány döntését előkészítő előzetes közigazgatási (jogi, szakmai) egyeztetést a főigazgató látja el, aki köteles erről megfelelő időben és módon tájékoztatni az elnököt (alelnököt). 16.5. Az elnök a Közgyűlés féléves munkaprogram tervezetét — a Koordináló Testület véleményének ismeretében — terjeszti jóváhagyásra a Közgyűlés elé. Állandó (ideiglenes) bizottságok 17.1. A Közgyűlés döntéseinek előkészítésére, jogszabálytervezetek önkormányzati hatáskörben történő véleményezésére, jogalkotásra irányuló javaslatok kimunkálásának segítésére és a Közgyűlés elé kerülő előterjesztések előzetes véleményezése érdekében a képviselőkből, főbb tevékenységi körük meghatározásával — legfeljebb hétta- 1998/18. szám gú, amely létszámtól a Közgyűlés kivételesen indokolt esetben eltérhet — a következő állandó bizottságokat hozza létre: — Jogi, igazgatási és ügyrendi bizottságot: az Önkormányzat működési körét érintő jogterület és igazgatási rendszer feladatellátásának, működésének (ügyfélcentrikusság, tájékoztatási kötelezettség stb.), hatékonyságának elemzésére, megfelelő javaslatok kidolgozására, továbbá az önkormányzati testületek működése során felmerülő ügyrendi problémák rendezésére szolgáló javaslatok megtételére. — Nyugdíjbiztosítási bizottságot: a nyugdíjrendszer közgazdasági elemzésére, a tervezési rendszer és az ezeket szolgáló biztosításmatematikai, statisztikai és informatikai rendszerek vizsgálatára, továbbá ezek fejlesztését szolgáló javaslatok kimunkálására, ideértve a kötelező magánnyugdíj és az egyéb nyugdíjformulák társadalombiztosítási nyugellátást érintő kérdéseit is. — Pénzügyi-költségvetési bizottságot: a nyugdíjbiztosítás, illetve az Alap finanszírozási, pénzügyi rendszerének, költségvetést (zárszámadást) előkészítő és végrehajtó tevékenységének, továbbá az ezeket kiszolgáló ügyviteli és informatikai rendszereknek az elemzésére, fejlesztésüket célzó javaslatok kidolgozására. — Vagyonkezelési és befektetési bizottságot: az Alap, illetve az önkormányzati vagyon kezelése és hasznosítása során a szabályszerűségi és célszerűségi, hatékonysági követelmények érvényesülésének elemzésére, a megalapozott döntések előkészítésére és az ezeket szolgáló javaslatok kimunkálására. — Területi koordináló bizottságot: a helyi-területi testületek tevékenységének, munkájának segítésére, az önkormányzati munkáról való folyamatos tájékoztatás biztosítására, a Közgyűlés, a biztosítási képviselők, a bizottságok és a területi szervezetek közötti folyamatos munkakapcsolat kialakítására. 17.2. A Közgyűlés képviselői javaslatra, meghatározott szakmai témákra ideiglenes bizottságot hozhat létre, megjelölve annak konkrét feladatát, összetételét és működésének idejét. Az ideiglenes bizottság működésére, a tagok jogaira és kötelezettségeire egyebekben az állandó bizottságokra (azok elnökére, tagjaira) vonatkozó szabályok az irányadók. 17.3. A bizottságokba a képviselők érdeklődési körük és szakmai felkészültségük alapján önkéntesen vagy elnöki felkérés alapján jelentkeznek. Külső szakértő eseti felkérésére a bizottság véleményének meghallgatása után a bizottság elnöke tesz javaslatot, melyet az Önkormányzat elnöke hagy jóvá. 17.4. A bizottság működési rendjét a Közgyűlés hagyja jóvá. 17.5. A főigazgató a bizottságok mellé munkájuk segítésére szakmai referenseket biztosít. Koordináló Testület 18.1. A Közgyűlés ülései közötti időszakban a következő Közgyűlés előkészítése, a közgyűlési döntések végrehajtásának figyelemmel kísérése és a bizottsági munka összehangolása, a Közgyűlés munkaprogramjának előkészítése és a munkaprogram végrehajtásának elősegítése érdekében az önkormányzat elnökéből, alelnökéből és az állandó bizottságok elnökeiből álló Koordináló Testület működik. 18.2. A Koordináló Testület szükség szerint, de legalább kéthetenként ülésezik. Az üléseket az elnök hívja össze és vezeti. A Testület törvényben előírt hatáskörében többségi szavazattal alakítja ki álláspontját, kétharmados többséggel pedig indítványozhatja a Közgyűlés összehívását. 18.3. A Koordináló Testület a Közgyűlést megelőzően áttekinti a határozatok végrehajtásának helyzetét, a munkaprogramra figyelemmel a következő Közgyűlés előkészítését, ezekkel összefüggésben az elnöktől tájékoztatást kérhet. 18.4. A Koordináló Testület üléseire a főigazgatót (helyettesét), az ideiglenes bizottság elnökét és a Felügyelő Bizottság elnökét (képviselőjét) meg kell hívni, akik az üléseken tanácskozási joggal vesznek részt. Az ülésről emlékeztetőt kell készíteni. 18.5. A Koordináló Testület üléséről, kialakított álláspontjáról, érdemi javaslatairól az elnök a Közgyűlés következő ülésén szóbeli tájékoztatást ad. Helyi-területi testületek 19.1. A nyugdíjbiztosítási önkormányzati feladatok helyi-területi segítésére a Közgyűlés fővárosi és megyei nyugdíjbiztosítási testületeket (a továbbiakban: megyei testület) alakít. 19.2. A megyei testület megalakításáról, annak létszámáról a Közgyűlés külön határoz. Az ellátásra jogosultak és a munkáltatók képviselőit — a Közgyűlésbe való delegálás arányaira figyelemmel — az érdekképviseleti szervek megyénként delegálják. Egy-egy képviselőt delegálnak a Közgyűlésben képviselettel rendelkező országos nyugdíjas szervezetek és az országos önkormányzati érdekképviseleti szervezetek megyei testületi szervei. 19.3. A megyei testület alakuló ülését — az Alapszabály országgyűlési jóváhagyását követő 60 napon belül — a Közgyűlés megbízottja hívja össze. A megyei testület elnököt és alelnököt választ. A testület legalább háromhavonta ülésezik, üléseit az elnök, akadályoztatása esetén az alelnök vezeti. Munkáját munkaprogram alapján végzi. A testület állásfoglalásait szótöbbséggel hozza. 1998/18. szám 19.4. A megyei testületek — közreműködnek a Közgyűlés határozatainak (állásfoglalásainak) helyi megismertetésében és képviseletében, — a Közgyűlés munkaprogramjához kapcsolódva — az elnökön és a Koordináló Testületen keresztül — javaslatot tehetnek meghatározott kérdések közgyűlési tárgyalására, — javaslataikkal, észrevételeikkel segítik az illetékes igazgatási szervek munkáját, — figyelemmel kísérik az ügyintézést, az ügyfélkapcsolatok alakulását, — átfogó tájékoztatást kérhetnek az igazgatási szervezet vezetőjétől — az éves munkaértékeléssel egyidejűleg — az igazgatási szervezet helyzetéről, munkájáról, félévenként pedig munkaprogram szerint az igazgatási szervezet munkájának egyes részterületeiről, illetve az időszerű feladatokról, — a főigazgató előzetes felkérése alapján véleményt nyilvánítanak a helyi igazgatási szerv vezetőjének (helyettesének) kinevezéséről, — kapcsolatot tartanak az Egészségbiztosítási Önkormányzat megyei-területi testületével a társadalombiztosítás két ágának közös érdekeltségű ügyeiben, illetve a megye lakosságát érintő kérdésekben közös javaslatot dolgozhatnak ki, — továbbá kapcsolatot tartanak a nyugdíjasok helyzetének segítésével foglalkozó közigazgatási, társadalmi és civil szervezetekkel. 19.5. A megyei testületek törvényben és Alapszabályban foglaltaknak megfelelő működési rendjét a Közgyűlés hagyja jóvá. 19.6. A területi igazgatási szerv működésével kapcsolatos észrevételekre az igazgatási szerv vezetője 10 napon belül érdemi választ köteles adni. 19.7. A megyei testületek működésének anyagi és technikai feltételeit — a költségvetésben erre a célra előirányzott összeg erejéig — az igazgatási szerv vezetője biztosítja. IV. EGYÜTTM ŰKÖDÉS AZ EGÉSZSÉGBIZTOSÍTÁSI ÖNKORMÁNYZATTAL

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes